{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o prijedlogu odluke o minimalnim novčanim iznosima potrebnim za mjesečno uzdržavanje djeteta"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Vesna Coufal Jaić","ODLUKU","Poštovani, \npromatrajući i iz osobnog iskustva, slažem se s predloženim novčanim iznosima za potrebe mjesečnog uzdržavanja djeteta prema godinama starosti. \nSrdačno, \nVesna Coufal Jaić\n.","Primljeno na znanje","Komentar primljen na znanje."]
[2,"TIHOMIR KLEMENT","ODLUKU,\nI.","Mnogi bi potpisali da neto plaća prosječna bude 6763 kn,  Iako se slažem da taj iznos treba biti korektan i pošten, Volio bi znati kojim mjernim instrumentom je izmjeren taj  iznos npr 1487,86 kn po dijetetu starosti 13 do 18 godina? I sada ako taj roditelj koji je obvezan plaćati alimentaciju ima npr 3 djece, a plaća mu je netto 4500 kn. živi kao podstanar u garsonjeri, uz pomoć kojih trikova da taj čovjek preživi.\nNe bi li se taj iznos trebao podjeliti na oba roditelja zapravo.??? Ili bar u nekom postotku 40-60 ili sl?\nBitnije bi bilo da se roditelji niti ne rastaju odnosno da se radi, edukacija i sl.","Nije prihvaćen","Člankom 314. stavkom 2. Obiteljskog zakona (Narodne novine br: 103/15 i 98/19) propisano je da se minimalni iznosi uzdržavanja djeteta određuju u postotku od prosječne mjesečne isplaćene neto plaće po zaposlenom u pravnim osobama Republike Hrvatske za proteklu godinu, za tri dobne skupine djece.\nStavkom 3. ovoga članka  propisano je da se iznimno zakonski iznos za određivanje djeteta može odrediti u nižem iznosu od zakonskoga minimuma uzdržavanja ako je obveznik uzdržavanja dužan uzdržavati više djece ili ako dijete svom uzdržavanju doprinosi vlastitim prihodima.\n\nSukladno članku 307. Obiteljskog zakona uzimaju se obzir, s jedne strane, potrebe uzdržavane osobe, njezini prihodi, imovinsko stanje, sposobnost za rad, mogućnost zaposlenja, zdravstveno stanje te druge okolnosti, a s druge strane uzima se u obzir, mogućnosti obveznika uzdržavanja, njezino imovinsko stanje, sva primanja i stvarne mogućnosti stjecanja povećane zarade, radna sposobnost, vlastite potrebe kao i zakonske obveze uzdržavanja drugih osoba. Slijedom utvrđenih svih okolnosti i činjenica s obje strane, iznos uzdržavanja određuje se u svakom pojedinom slučaju.\nSukladno članku 310. Obiteljskog zakona, roditelj s kojim dijete stanuje svoj udio u obvezi uzdržavanja djeteta ispunjava kroz svakodnevnu skrb o djetetu, a roditelj koji ne stanuje s djetetom obvezu uzdržavanja djeteta ispunjava zadovoljavanjem materijalnih potreba djeteta u obliku novčanog uzdržavanja. Svakodnevna skrb o djetetu zakonski se smatra jednakovrijednom obvezi uzdržavanja djeteta u obliku novčanog uzdržavanja.\nAko roditelji koji su se na temelju plana o zajedničkoj roditeljskoj skrbi, sporazumjeli da će dijete podjednako vremena provoditi kod oba roditelja, pa s time oba roditelja podjednako svakodnevno skrbe o djetetu, mogu novčano uzdržavanje za dijete urediti sporazumno odstupajući od iznosa tablica uzdržavanja. Sporazum roditelja o podjednakom provođenju vremena kod oba roditelja mora biti u skladu s dobrobiti (sud bi odbio takav prijedlog ako bi npr. motiv za podjednako provođenje vremena kod oba roditelja bilo neplaćanje uzdržavanja)."]